**ПЛАНИНАРСКО ДРУШТВО „РАДОЧЕЛО“ УШЋЕ**

|  |  |
| --- | --- |
| Седиште друштва | Ул. Смиља Бујаковић, 36342 Ушће |
| Текући рачун | 200-3094930101959-75 |
| Регистрац. подаци | Мат. бр.28718870; Пиб 111431967 |
| Контакт | e-mail: [pd.radocelo@gmail.com](mailto:pd.radocelo@gmail.com) |
| Председник | моб. 0642171000, Горан Николић |
| Начелник/водич | моб. 069604412МБ 842 Бојана Кошанин |
| Водич | моб. 0642028000 МБ 871 Радиша Бошковић |
| Број/датум/место | 20. март 2022. год. Ушће |

На основу члана 13. Статута ПД Радочело , Скупштина на седници одржаној 20.03.2022. године усваја:

**ПОСЛОВНИК О РАДУ СЕДНИЦЕ СКУПШТИНЕ ПД „РАДОЧЕЛО“**

Члан 1.

Овим Пословником се уређује рад Скупштине Планинарског друштва Радочело (у даљем тексту Друштво).

Члан 2.

Радом Скупштине руководи председник Друштва до избора радног председништва од три члана.

У његовом одсуству седницу отвара подпредседник

За случај да је једна трећина чланова Друштва тражила сазивање седнице, радом Скупштине руководи председник Надзорног одбора или изабрани председник Радног председништва Скупштине.

Председавајући Скупштине отвара седницу Скупштине и предлаже Радна тела Скупштине.

Члан 3.

Радна тела Скупштине су:

* Радно председништво (председавајући Скупштине и два члана)
* Верификациона комисија
* Записничар
* два оверивача записника

Члан 4.

Чланови Скупштине доносе одлуке јавним гласањем, подизањем руку.

У случају да се Чланови Скупштине изјасне за тајно гласање, врши се избор Изборне комисије од три члана.

Члан 5.

Верификациона комисија након увида у материјал подноси Извештај о броју присутних чланова на Скупђтини.

Радно председништвп разматра Извештај Верификационе комисије констатује кворум неопходан за рад седнице Скупштине.

Члан 6.

Чланови Скупштине који желе да учествују у расправи пријављују се Радном председништву путем приложених листића у материјалу или подизањем руку.

Време излагања је највише 5 минута.

Члан 7.

О седници Скупштине води се записник који садржи:

* датум, време и место одржавања седнице Скупштине
* број присутних на седници
* дневни ред седнице
* поступак одлучивања и донете одлуке
* Записнику се прилаже извештај Верификационе комисије о броју присутних, а могу се приложити и други извештаји и писани материјали

Члан 8.

Седница Скупштине се одлаже ако не постоји кворум за одлучивање.

У случају одлагања Седнице Скупштине, председник Друштва у року од 15 дана сазива нову седницу Скупштине, која ће бити одржана у року од 15 дана од дана заказивања.

Члан 9.

Седница се прекида кад се у току рада изгуби кворум.

Наставак седнице заказује Радно председништво . Прекинута седница наставља се у року од три дана.

Члан 10.

Овај ПОСЛОВНИК О РАДУ СЕДНИЦЕ СКУПШТИНЕ ПД „РАДОЧЕЛО“ ступа на снагу усвајањем и примењује се у раду Скупштине на дан 20.03.2022. године и даље.

.

Ушће 20.03.2022. године

Преседавајући

радног председништва

----------------------------------